Gian dij Cordòla/Nòno


Nòno 
It l’has ij cavèj gris,
le spale curvà,
le man gorègne, 
la facia grotolùa, 
grand euj strach,
a l’han vist gòj e sagrin,
con vos tërmolant,  
e tanta saviëssa, 
am conte stòrie, 
am mostre ij tò arcòrd, 
it ses magister ëd vita,
ëd na stòria anfinìa, 
bin soens dësmentià,
la vita a l’é stàita mal fé,
ma con fòrsa e umiltà, 
tut it l’has superà. 
It ses un grand lìber duvert,
ch’arciama agn distant. 
Mersì nòno

Leteratura piemontèisa
Poesìa
Gian dij Cordòla